ดิฉันน่ะ ไม่เคยปีนต้นมะพร้าวค่ะ ถ้าดิฉันเคยปีนเนี่ย ก็คงจะแปลกแล้วละคะ แต่ว่า ดิฉันเนี่ยเป็นคนที่ชอบปีนต้นไม้มากเลย ตอนที่อยู่มหาลัยนะคะ เอ้ย ตอนที่อยู่ ม.ปลาย แล้วก็ตอนที่เข้ามหาวิทยาลัยเนี่ย เพื่อนๆ เนี่ย ก็ไม่เรียกชื่อดิฉันค่ะ เพื่อนๆ เขาจะเรียกดิฉันว่า ลิง เขาเรียกดิฉันว่าลิงเพราะว่าดิฉันเนี่ย ปีนต้นไม้เก่งเหมือนลิงเลย แล้วก็ซนเหมือนลิงค่ะ แต่ดิฉันชอบปีนต้นไม้มาตั้งแต่เด็กๆ แล้วค่ะ เวลาคุณแม่บอกว่า ให้ไป เออ เก็บใบกะเพรากับใบโหระพาในสวนหลังบ้านน่ะ ดิฉันก็จะไปเก็บ แต่ว่า ดิฉันก็จะใช้เวลาในการเก็บนานมากเพราะว่าดิฉัน จริงๆ แล้วปีนต้นไม้ด้วยค่ะ จริงๆ แล้วนะคะ ตอนเล็กๆ เนี่ยข้างๆ บ้านมันจะมีต้นไม้หลายต้น มีต้นมะม่วง ต้นมะปราง ต้นกล้วย แล้วก็ต้นมะพร้าว ดิฉันนะอยากจะปีนต้นกล้วยค่ะ แต่ว่ามันปีนไม่ได้ เพราะว่ามันลื่น คือ เท้าเนี่ยจะต้อง เท้าจะต้อง ไม่ ไม่ ไม่มีเหงื่อออก ไม่ลื่นนะคะ เพราะมันปีนไม่ได้ แล้วเวลาปีนต้น แบบ เคย [แบบ] เคยแบบ ดิฉันเคยปีนนะคะ เท้าสองเท้าเนี่ยมันจะต้องแบบทำงานพร้อมกันค่ะ แล้วก็ไปพร้อมๆ กันค่ะ แล้วก็เหมือนลิงอะคะ ดูแล้วมันไม่น่ารักเลยคะ แต่เด็กๆ ก็ไม่เป็นไรหรอกเนาะ พอโตมา ดิฉันก็เลยรู้ว่า การปีนต้นกล้วยเนี่ย มันไม่สนุกเลย เพราะว่ามัน มัน มันไม่สูงด้วย แล้วมันก็ไม่มีก้านไม่มีกิ่ง มันเป็นต้นไม้ตรงๆ ต้นเดียว ต้นมะพร้าวก็เหมือนกัน ดิฉันเคยลองปีน เพราะว่าตอนนั้นอะ ดิฉัน ข้างๆ บ้านดิฉันนะคะ คุณพ่อ ปลูกต้นมะพร้าวไว้ต้นหนึ่ง เป็น เป็นมะพร้าวน้ำหอม ก็คือ ถ้าเป็นมะพร้าวอ่อน แล้วเป็นมะพร้าวน้ำหอมเนี่ย แล้วก็จะขายได้ราคาดีมากเลย แต่ว่าคุณพ่อมีอยู่ต้นเดียวค่ะ มันขึ้นของมันเองตามธรรมชาติ แล้วเวลา แล้วต้น ต้นมะพร้าวเนี้ย ไม่สูงเลยค่ะ เตี้ยมากๆ เตี้ยมาก เวลาลูกออกมา ลูกสีเขียวๆ ยังไม่แก่ มันก็คือยังอ่อนอยู่ คุณพ่อก็จะไปเก็บมา คุณพ่อก็จะใช้ไม้ สอยๆๆ ลงมา หรือไม่บางทีดิฉันก็ปีนขึ้นไปค่ะ เพราะว่าต้น ต้นมะพร้าวนี้มันจะมีข้อ มันจะมีที่ที่ให้เราขึ้นได้ ถ้ามือ มือกับเท้าเรานะคะ แล้วเวลาขึ้นต้นมะพร้าวนะ อย่าใส่รองเท้า เอิม ใส่รองเท้าแล้ว ปีนไม่ได้ ปีนไม่ดี ต้องเป็นมือเปล่า เท้าเปล่า ดีที่สุด แล้วก็อย่าให้เหงื่อออกมือ อย่าให้เหงื่อออกเท้า เพราะถ้าลื่นนะเราก็จะลื่นปรืดๆ ตกลงมาจากต้นมะพร้าวได้ ตอนนั้นคุณพ่อกับคุณแม่ก็บอกว่า ทำไมดิฉันชอบปีนต้นไม้เหมือนลิง ไม่เหมือนเด็กผู้หญิงเลย เพราะว่าผู้หญิงไทยนี่จะต้องเรียบร้อยนะคะ แต่ดิฉันก็ ก็ ก็ ก็ไม่สนใจค่ะ เพราะว่าดิฉันชอบปีนค่ะ เสร็จแล้วนะคะ พอปีนต้นมะพร้าวเสร็จ ข้างๆ ต้นมะพร้าว มันก็จะมีต้นมะปราง เออ ต้นมะปรางแล้วก็ต้นทองหลาง ดิฉันชอบต้นทองหลางมากที่สุด เพราะว่าต้นทองหลางเนี่ย มันมีที่ขึ้น ที่ดีมาก พอขึ้นไปแล้วมันก็จะมีก้าน พอขึ้นก้านนี้ ก็ไปก้านนั้น ก้านนี้ แล้วก็ไปก้านนั้น หนาแล้วก็ ไป โห ขึ้นไปจนถึงสุด สุด ที่สูงสุดอะคะ ตรง ตรงยอดต้นไม้เนี่ย แล้วก็ดู ดูบ้านคนอื่น ดูบ้านเรา ดู แถวหมู่บ้านของเราได้[ไป-]ได้หมดเลย ทุกอย่างเลย แต่สำหรับคนที่กลัวความสูงไม่ควรจะปีนต้นไม้ แล้วคนที่ไม่เคยปีนต้นไม้ ไม่มีความสามารถเกี่ยวกับเรื่องต้นไม้ ไม่ควรจะปีนต้นไม้เอง หรือไปปีนเล่นนะคะ เดี๋ยวตกลงมา โฮ้ย ขาหัก หลังหัก อันตรายนะคะ ถ้าเป็นต้นไม้ไม่สูงมากก็ยังโอเค ถ้า ถ้าปีนขึ้นไปสูงๆ เนี่ย คุณก็จะต้องระมัดระวังมากๆ เลยนะคะ อันตรายมาก แล้วก็จะต้องรู้ด้วยว่า วิธีการลงต้นไม้ ลงยังไงนะคะ ต้นมะพร้าวนี้เป็นต้นไม้ที่ ที่ปีน แล้วก็ลงมายาก ยากมากๆ ต้องเป็นคนที่ เป็นมืออาชีพจริงๆ ถึงจะทำได้ ดิฉันก็ปีนได้แค่ต้นมะม่วง ต้นมะปราง ต้นทองหลาง แล้วก็ต้นมะพร้าวเตี้ยๆ เท่านั้นแหละคะ (หัวเราะ) สนุกดี แต่ว่าตอนนี้ไม่ปีนแล้วนะคะ ดิฉันโตแล้วค่ะ เป็นผู้ใหญ่แล้วไม่ใช่เด็กๆ